Велапаркоўкамі ў сталіцы ўжо нікога не здзівіш, цяпер па горадзе з'яўляюцца спецыяльныя гаражы. Па словах Паўла Гарбунова, у новых раёнах, якія будуюць з улікам патрэб сучасных гараджан, людзі нават стаяць у чарзе, каб атрымаць права карыстацца велагаражамі за абаненцкую плату. Дарэчы, самая буйная велапаркоўка ў Беларусі знаходзіцца не ў Мінску, а каля Бярозаўскага шклянога завода, яна разлічана на некалькі сотняў веласіпедаў.